**ДОМ ЗДРАВЉА ЧОКА**

**Сенћанска бр. 3**

**Број: 75-4/2017**

**Дана: 30.03.2017.**

**Ч О К А**

ПОЈАШЊЕЊЕ КОНКУРСНЕ ДОКУМЕНТАЦИЈЕ

ЈН бр. 3/2017

Набавка санитетског материјала по партијама

На основу члана 54. и 63. Закона о јавним набавкама („Сл. гласник РС“ бр. 124/2012, 14/2015 и 68/2015), Наручилац објављује следеће појашњење Конкурсне документације јавне набавке ЈН бр. 3/2017 – Набавка санитетског материјала по партијама и то на основу захтева за појашњење конкурсне документације, који је достављен Дому здравља Чока електронским путем дана 28.03.2017. године.

1. *Даје се појашњење конкурсне документације у вези са постављеним питањем:*

“ Молим вас за појашњење конкурсне документације за ЈН 3/2017 за:

Партија 4 - Медицинско средство за дезинфекцију инструмената молимо Вас да се за дезинфекционо средство за инструменте

траже једино средства која поседују Решење АЛИМС, с обзиром да  и Правилник о лековима и медицинским средствима прописује да се заинструменте и све производе који су декларисани као медицинска средства мора понудити и користити искључиво производ који је регистрован и има Решење АЛИМС.

Такође, Вас молимо да тражену количину за средство за дезинфекцију инструмената искажете на потребну количину радног раствора. На тржишту постоје различите врсте средстава за дезинфекцију инструмената и у зависности од концентрације од 1л концентрала може се добити различита количина радног раствора. Сходно наведеном, а како би понуђене цене приликом прегледа понуда биле упоредиве, молимо Вас да као јединицу мере ставите литар радног раствора.

Да ли је за средство за дезинфекцију инструмената неопходно да понуђено средство поседује следеће карактеристике да је без алдехида и фенола, да је вируцид, бактерицид, фунгицид, да се меша у концентрацији 0,25%, контактно време 5 минута?

Партија 3 - Молимо вас да тражену количину за концентровано средство за дезинфекцију подова искажете на потребну количину радног раствора. На тржишту постоје различите врсте средстава за дезинфекцију подова и у зависности од концентрације од 1л концентрала може се добити различита количина радног раствора. Сходно наведеном, а како би понуђене цене приликом прегледа понуда биле упоредиве, молимо Вас да као јединицу мере ставите литар радног раствора.“

Одговор:

1. У Конкурсној документацији ЈН бр. 3/2017 у тачки 4. Услови за учешће у поступку јавне набавке из чл. 75. И 76. ЗЈН и упутство како се доказује испуњеност тих услова (за све партије), односно у подтачки 4.2. Додатни услови за учешће у поступку, као додатни услов бр. 4) Дозвола за стављање медицинског средства у промет издата од стране АЛИМС–а, Наручилац је захтевао да Понуђач за медицинска средства за која подноси понуду у предметном поступку јавне набавке достави фотокопију важећег Решење АЛИМС-а да су медицинска средства која су предмет јавне набавке за коју се подноси понуда регистрована.

2. Код партије 4. Одговарајуће концентровано средство за дезинфекцију хируршких и медицин.инструмената, јачина радног раствора варира у зависности од инструмената који се дезинфикују. Из тог разлога Наручилац није у могућности да као јединицу мере одреди литар радног раствора. Наручилац остаје при наведеном захтеву у конкурсној документацији односно у обрасцу техничке спецификације.

3. Код партије 4. Одговарајуће концентровано средство за дезинфекцију хируршких и медицин.инструмената, неопходно је да понуђено средство поседује следеће карактеристике: да је вируцид, бактерицид и фунгицид.

4. Код партије 3. Одговарајуће концентровано средство за дезинфекцију подова, зидова и санитарија, јачина радног раствора варира у зависности од радне површине која се дезинфикује. Из тог разлога Наручилац није у могућности да као јединицу мере одреди литар радног раствора. Наручилац остаје при наведеном захтеву у конкурсној документацији односно у обрасцу техничке специгфикације.

Комисија за спровођење поступка

јавне набавке мале вредности

ЈН бр. 3/2017